open-index/open-wikipedia-markdown huggingface dataset:
Κάστρο της Κρούγιας

Το **Κάστρο της Κρούγιας** () είναι κάστρο στην πόλη Κρούγια της Αλβανίας, το οποίο ήταν το κέντρο της εξέγερσης του Σκεντέρμπεη κατά της Οθωμανικής Αυτοκρατορίας. Μέσα στο κάστρο βρίσκεται το Ντολμά Τεκέ των Μπεκτασήδων (ισλαμική αίρεση των Σούφι), το Εθνικό Μουσείο «Γκιέργκι Καστριότι Σκεντέρμπεη», τα ερείπια του τζαμιού του Φατίχ και του μιναρέ του, ένα εθνογραφικό μουσείο και ένα χαμάμ.

## Ιστορία
[αριστερά|μικρογραφία| Σκαλιστό που απεικονίζει την πρώτη [Πολιορκία της Κρούγιας (1450)|Πολιορκία της Κρούγιας, του Γιοστ Άμμαν,]]
Το Κάστρο της Κρούγιας χτίστηκε τον 5ο ή 6ο αιώνα, σε θέση πάνω από την πόλη με το ίδιο όνομα όπως σήμερα. Κατά την Αλβανική Επανάσταση του 1432-1436, η πόλη πολιορκήθηκε ανεπιτυχώς από τον Ανδρέα Β΄ Τόπια και η οθωμανική κυριαρχία αποκαταστάθηκε. Μετά την Εξέγερση του Σκεντέρμπεη το 1443, το κάστρο άντεξε τρεις μαζικές πολιορκίες από τους Τούρκους το 1450, το 1466 και το 1467, αντίστοιχα, με φρουρές συνήθως όχι μεγαλύτερες από 2.000-3.000 άνδρες υπό τις διαταγές του Σκεντέρμπεη. Ο ίδιος ο Μωάμεθ Β΄ ο Πορθητής δεν μπόρεσε να σπάσει τις μικρές άμυνες του κάστρου μέχρι το 1478, 10 χρόνια μετά το θάνατο του Σκεντέρμπεη. Σήμερα είναι κέντρο τουρισμού στην Αλβανία και πηγή έμπνευσης για τους Αλβανούς. Το Κάστρο της Κρούγια βρίσκεται σε υψόμετρο 557 μέτρων.

## Μουσεία στο κάστρο

### Εθνικό Μουσείο «Γκιέργκι Καστριότι Σκεντέρμπεη»
[μικρογραφία| το [Εθνικό Μουσείο «Γκιέργκι Καστριότι Σκεντέρμπεη» στο Κάστρο της Κρούγια.]]
Ο αλβανικός λαός είναι ταυτισμένος με την ιστορία του Κάστρου της Κρούγια. Αυτό το κάστρο είναι ένα από τα πιο δημοφιλή μέρη στην Αλβανία. Μέσα στο φρούριο βρίσκεται ένα από τα κύρια αξιοθέατα, το Εθνικό Μουσείο «Γκιέργκι Καστριότι Σκεντέρμπεη» (Muzeu Kombetar « Gjergj Kastrioti Skenderbeu» στα αλβανικά). Αυτό το μουσείο χτίστηκε στις αρχές της δεκαετίας του 1980 από τους αρχιτέκτονες Πρανβέρα Μάσα και Πίρο Βάσο. Μέσα στο μουσείο εκτίθενται πολλές πρωτότυπες βιβλιογραφίες, έγγραφα, αντικείμενα και αυθεντικές αναπαραγωγές που αντιπροσωπεύουν την ιστορία του αλβανικού λαού τον 15ο αιώνα. Αυτό το μουσείο έχει γίνει ένα σύμβολο του ορίζοντα της πόλης.
μικρογραφία| Το Κάστρο της Κρούγιας (δεξιά) στην πίσω όψη ενός τραπεζογραμματίου 5000 λεκ του 2013.

### Εθνογραφικό Μουσείο
Ένα άλλο αξιοθέατο για τους τουρίστες είναι το Εθνογραφικό Μουσείο, που βρίσκεται στη νότια πλευρά του Κάστρου της Κρούγιας. Αυτό το μουσείο είναι σχεδιασμένο με βάση ένα τυπικό σπίτι του 19ου αιώνα. Αποκαλύπτει τις βιώσιμες μεθόδους παραγωγής εργαλείων, τροφίμων, ποτών και επίπλων σε ένα τυπικό νοικοκυριό. Υπάρχουν επίσης αντικείμενα και παλιές προμήθειες από ξύλο και μέταλλο που αντιπροσωπεύουν τον τρόπο ζωής τότε στο κάστρο.

#### Κληρονομιά
Το κάστρο απεικονίζεται στην πίσω όψη του αλβανικού τραπεζογραμματίου των 1000 λεκ του 1992–1996 και του τραπεζογραμματίου των 5000 λεκ που εκδίδεται από το 1996.

## Δείτε επίσης
* Κατάλογος κάστρων της Αλβανίας
* Τουρισμός στην Αλβανία
* Ιστορία της Αλβανίας

## Παραπομπές



Κρουγια
Εκκλησία της Αγίας Σοφίας (Οχρίδα)

Η **Εκκλησία της Αγίας Σοφίας** () είναι εκκλησία στην Οχρίδα της Βόρειας Μακεδονίας. Η εκκλησία είναι ένα από τα σημαντικότερα μνημεία της Βόρειας Μακεδονίας, η οποία στεγάζει την αρχιτεκτονική και την τέχνη του Μεσαίωνα.

## Ιστορία
[δεξιά|μικρογραφία|200x200εσ| «''Η Αγία Σοφία ως Τζαμί''», [Οχρίδα (πόλη)|Οχρίδα, *«Αυτόχρωμα»*, Ωγκάστ Λεόν, 1913.]]
Η σημερινή εκκλησία χτίστηκε στα θεμέλια ενός μητροπολιτικού καθεδρικού ναού, η οποία κατεδαφίστηκε την πρώτη δεκαετία του 6ου αιώνα από τις επιδρομές των βαρβάρων που έφεραν τους πρώτους Σλάβους στην περιοχή. Ο επόμενος ναός χτίστηκε κατά την Πρώτη Βουλγαρική Αυτοκρατορία, μετά την επίσημη μεταστροπή στον Χριστιανισμό. Ορισμένες πηγές χρονολογούν το κτίσιμο της εκκλησίας κατά τη διάρκεια της κυριαρχίας του Κνιαζ Βόρις Α΄ της Βουλγαρίας (852 – 889). Ανοικοδομήθηκε την τελευταία δεκαετία του 10ου αιώνα ως πατριαρχικός καθεδρικός ναός με τη μορφή βασιλικής με τρούλο, μετά την αντικατάσταση της πρωτεύουσας της Βουλγαρίας στην Οχρίδα, επί βασιλείας του Τσάρου Σαμουήλ, όταν η εκκλησία ήταν η έδρα του Πατριαρχείου Βουλγαρίας, ενός αυτοκέφαλου Πατριαρχείου. Αργότερα, έγινε έδρα της Αρχιεπισκοπής Αχριδών, υπό το Οικουμενικό Πατριαρχείο Κωνσταντινουπόλεως μέχρι τον 18ο αιώνα.

Μετατράπηκε σε τζαμί κατά τη διάρκεια της Οθωμανικής Αυτοκρατορίας. Το εσωτερικό του ναού σώζεται με τοιχογραφίες του 11ου, 12ου και 13ου αιώνα, που αντιπροσωπεύουν μερικά από τα σημαντικότερα επιτεύγματα της βυζαντινής ζωγραφικής της εποχής. Το κύριο μέρος του ναού χτίστηκε τον 11ο αιώνα, ενώ εξωτερικές προσθήκες χτίστηκαν από τον Αρχιεπίσκοπο Γρηγόριο Β΄ τον 14ο αιώνα.

Τον Νοέμβριο του 2009, η Βορειομακεδονική Ορθόδοξη Εκκλησία υιοθέτησε ένα νέο οικόσημο με την εκκλησία της Αγίας Σοφίας ως ασπίδα.

Λεπτομέρεια από την εκκλησία απεικονίζεται στην πίσω όψη του τραπεζογραμματίου των 1000 δηναρίων Βόρειας Μακεδονίας, που εκδόθηκε το 1996 και το 2003.

## Φωτοθήκη

Αρχείο:Црква Св. Софија во Охрид.jpg|εναλλ.=Aerial view of the church|Αεροφωτογραφία της εκκλησίας.
Αρχείο:Iglesia de Santa Sofía, Ohrid, Macedonia, 2014-04-17, DD 12.JPG|εναλλ.=West side of the church|Δυτική πλευρά της εκκλησίας.
Αρχείο:StSofiaOhrid.JPG|εναλλ.=Ceiling frescoes in the Church of St. Sophia|Τοιχογραφίες οροφής στην εκκλησία της Αγίας Σοφίας.
Αρχείο:Sv. Sofija Ohridska.JPG|εναλλ.=Byzantine Greek inscription on the exterior, seen from the rear courtyard|Βυζαντινή ελληνική επιγραφή στο εξωτερικό, όπως φαίνεται από την πίσω αυλή.
Αρχείο:Vues iv41076.jpg|εναλλ.=St Sophia and its surroundings in 1863|Η Αγία Σοφία και τα περίχωρά της το 1863.


## Δείτε επίσης
* Μοναστήρι Αγίου Παντελεήμονα (Οχρίδα)

## Παραπομπές


## Εξωτερικοί σύνδεσμοι
* 

Κατηγορία:Πολιτισμός της Βόρειας Μακεδονίας
Κατηγορία:Μεσαιωνικές εκκλησίες στην Οχρίδα
Κατηγορία:Μεσαιωνικές Βουλγαρικές Ορθόδοξες εκκλησίες
Κατηγορία:Εκκλησίες στην Οχριδα
Σοφια
Σοφια
Κατηγορία:Αρχιεπισκοπή Αχρίδος
Κατηγορία:Εκκλησίες του 9ου αιώνα
Μίλι Άλκοκ

Η **Αμέλια "Μίλι" Άλκολ** (γενν. 11 Απριλίου 2000) είναι Αυστραλή ηθοποιός. Είναι γνωστή για τον ρόλο της στην τηλεοπτική σειρά φαντασίας του HBO *[[House of the Dragon]]* (2022), για τον οποίο έλαβε διάφορες διακρίσεις. Είναι προγραμματισμένη να υποδυθεί την Κάρα Ζορ-Ελ / Supergirl στο Σύμπαν της DC, ξεκινώντας με το *[[Superman (ταινία, 2025)|Superman]]* (2025).

## Παραπομπές


## Εξωτερικοί σύνδεσμοι
* 

Κατηγορία:Αυστραλές ηθοποιοί κινηματογράφου
Κατηγορία:Αυστραλές ηθοποιοί τηλεόρασης
May December

Το ***May December*** είναι Αμερικανική δραματική ταινία του 2023 σε σκηνοθεσία από τον Τοντ Χέινς και σενάριο από την Σάμι Μπερτς. Πρωταγωνιστούν οι Νάταλι Πόρτμαν, Τζούλιαν Μουρ και Τσαρλς Μέλτον.

Το *May December* κυκλοφόρησε σε επιλεγμένους κινηματογράφους στις 17 Νοεμβρίου του 2023, πριν κυκλοφορήσει στο Netflix την 1 Δεκεμβρίου. Έλαβε αναγνώριση από τους κριτικούς και διάφορες διακρίσεις, περιλαμβάνοντας τέσσερις υποψηφιότητες στις Χρυσές Σφαίρες του 2023 και μία στα Βραβεία Αμερικανικής Ακαδημίας Κινηματογράφου 2023.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Ταινίες βασισμένες σε πραγματικά γεγονότα
Κατηγορία:Αμερικανικές ανεξάρτητες ταινίες
Κατηγορία:Αμερικανικές αισθηματικές δραματικές ταινίες
Κατηγορία:Ταινίες του Netflix
Κατηγορία:Ταινίες σχετικά με την παιδική σεξουαλική κακοποίηση
Κατηγορία:Ταινίες σε σκηνοθεσία Τοντ Χέινς
Κατηγορία:Αμερικανικές ταινίες της δεκαετίας 2020
Φάρος του Σόποτ

Ο **Φάρος του Σόποτ** (πολωνικά: *Latarnia Morska Sopot*) είναι εγκατάσταση πλοήγησης στην πολωνική ακτή της Βαλτικής, στο Σόποτ της Πολωνίας. Χτίστηκε το 1903–04 ως τμήμα του Βαλνεολογικού Ινστιτούτου. Η έκταση της εστιακής του απόστασης του φωτός έκτοτε μειώθηκε στα 7 ναυτικά μίλια, το οποίο, σύμφωνα με τα υπάρχοντα κριτήρια, δεν το κάνει πλέον επίσημα φάρο, αν και εξακολουθεί να ονομάζεται έτσι. Είναι ανοιχτός για επισκέπτες.

## Δείτε επίσης
* Φάρος του Χελ

## Παραπομπές


## Εξωτερικοί σύνδεσμοι
* 

Κατηγορία:Φάροι στην Πολωνία
Φαρος
Κοινότητα Καινούργιου Φθιώτιδας

Η **Κοινότητα Καινούργιου** είναι κοινότητα του Δήμου Μώλου - Αγίου Κωνσταντίνου στην Περιφερειακή Ενότητα Φθιώτιδας της Στερεάς Ελλάδας, η οποία συστάθηκε το 1912 με το ΦΕΚ 261Α - 31/08/1912 με την απόσπαση του οικισμού Καινούργιο από το δήμο Θρονίου και τον ορισμό του ως έδρα τη. Εκτός της έδρας της περιλαμβάνει και τους οικισμούς Αγία Αικατερίνη και Νέο Θρόνιο. Σύμφωνα με την απογραφή 2011, η κοινότητα έχει ως πληθυσμό 1.355 κατοίκους Αγία Αικατερίνη: 159, Νέο Θρόνιο: 58). 

## Πρόεδροι της Κοινότητας

### Πρόεδροι Τοπικής Κοινότητας

## Παραπομπές


Κατηγορία:Δήμος Μώλου - Αγίου Κωνσταντίνου
Πιπερακιλλίνη

Η πιπερακιλλίνη είναι ένα αντιβιοτικό πενικιλλίνης που συνδυάζεται με ταζομπακτάμη για τη θεραπεία στελεχών πολλών βακτηρίων που δημιουργούν β-λακταμάση ανθεκτικά στην πιπερακιλλίνη, ευαίσθητα στην πιπερακιλλίνη/ταζομπακτάμη. Ενδείκνειται για την θερπαεία πολυμικροβιακών λοιμώξεων.

Η πιπερακιλλίνη είναι ένα ευρέως φάσματος αντιβιοτικό β-λακτάμης της κατηγορίας της ουρεϊδοπενικιλλίνης.  Η χημική δομή της πιπερακιλλίνης και άλλων ουρεϊδοπενικιλλινών ενσωματώνει μια πολική πλευρική αλυσίδα που ενισχύει τη διείσδυση σε Gram-αρνητικά βακτήρια και μειώνει την ευαισθησία στη διάσπαση από τα Gram-αρνητικά ένζυμα β-λακταμάσης. Αυτές οι ιδιότητες προσδίδουν δράση ενάντια στο σημαντικό νοσοκομειακό παθογόνο Pseudomonas aeruginosa. Έτσι, η πιπερακιλλίνη μερικές φορές αναφέρεται ως «αντι-ψευδομοναδική πενικιλλίνη». 

Όταν χρησιμοποιείται μόνη της, η πιπερακιλλίνη δεν έχει ισχυρή δράση έναντι των θετικών κατά Gram παθογόνων όπως ο Staphylococcus aureus, καθώς ο δακτύλιος βήτα-λακτάμης υδρολύεται από τη β-λακταμάση των βακτηρίων.

Κατοχυρώθηκε με δίπλωμα ευρεσιτεχνίας το 1974 και εγκρίθηκε για ιατρική χρήση το 1981.Η πιπερακιλλίνη χρησιμοποιείται πιο συχνά σε συνδυασμό με τον αναστολέα της βήτα-λακταμάσης ταζομπακτάμη (πιπερακιλλίνη/ταζομπακτάμη), ο οποίος ενισχύει την αποτελεσματικότητα της πιπερακιλλίνης αναστέλλοντας πολλές β-λακταμάσες στις οποίες είναι ευαίσθητη. Ωστόσο, η συγχορήγηση ταζομπακτάμης δεν προσδίδει δράση έναντι του MRSA, καθώς η πενικιλλίνη (και οι περισσότερες άλλες βήτα λακτάμες) δεν δεσμεύονται άψογα με τις πρωτεΐνες που δεσμεύουν την πενικιλλίνη αυτού του παθογόνου.Ο Παγκόσμιος Οργανισμός Υγείας ταξινομεί την πιπερακιλλίνη ως κρίσιμης σημασίας για την ανθρώπινη ιατρική.

## Παραπομπές


Κατηγορία:Καρβονικά οξέα
Κατηγορία:Ακεταμίδια
Ελληνική Ομοσπονδία Αθλητισμού Κωφών

Η **Ελληνική Ομοσπονδία Αθλητισμού Κωφών** είναι ο επίσημος εθνικός αθλητικός φορέας του Αθλητισμού Κωφών στην Ελλάδα. Ιδρύθηκε το 1988 και συνδέεται με την Διεθνή Επιτροπή του Αθλητισμού των Κωφών και τον Ευρωπαϊκό Οργανισμό Αθλητισμού Κωφών.

Η Ομοσπονδία είναι υπεύθυνη για την αποστολή, χρηματοδότηση και υποστήριξη των κωφών αθλητών που εκπροσωπούν την Ελλάδα στους Ολυμπιακούς Αγώνες Κωφών και σε άλλα πρωταθλήματα κωφών. Η Ομοσπονδία συνεχίζει να στέλνει ανελλιπώς από το 1957 τους Έλληνες κωφούς αθλητές για να συμμετάσχουν στους Ολυμπιακούς Αγώνες Κωφών.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικές Αθλητικές Ομοσπονδίες
Φλουμαζενίλη

Η **φλουμαζενίλη** (εμπορικό σκεύασμα: *Anexate*) είναι ανταγωνιστής του GABA υποδοχέα και μπορεί να αντιστρέψει γρήγορα τις επιδράσεις των βενζοδιαζεπινών. Προορίζεται μόνο για ενδοφλέβια (IV) χορήγηση και χρησιμοποιείται ως αντίδοτο στις δράσεις των βενζοδιαζεπινών και ως υποβοηθητικό σε δηλητηρίαση από αυτές. Η έναρξη της δράσης είναι γρήγορη αλλά έχει μικρή διάρκεια με χρόνο ημίσειας ζωής περίπου 1 ώρα και γι' αυτό μπορεί να είναι απαραίτητη η συχνή χορήγηση ώστε να διατηρηθεί η αντιστροφή μιας μακράς δράσης βενζοδιαζεπίνης.

Παρόλο που η φλουμαζενίλη μόνη της δεν προκαλεί σοβαρές ανεπιθύμητες ενέργειες σε υγιή άτομα, σε εξαρτημένα από βενζοδιαζεπίνες μπορεί να προκαλέσει συμπτώματα στέρησης (τρόμο, επιληπτικές κρίσεις, άγχος, καρδιακές αρρυθμίες).

Κατηγορία:Αντίδοτα
Κατηγορία:Βενζοδιαζεπίνες
Κατηγορία:Οργανικές ενώσεις φθορίου
Κατηγορία:Καρβοξυλικοί εστέρες
Κατηγορία:Λακτάμες
Batman: Arkham City

Το ***Batman: Arkham City*** είναι βιντεοπαιχνίδι δράσης-περιπέτειας του 2011 που αναπτύχθηκε από την Rocksteady Studios και κυκλοφόρησε από την Warner Bros. Interactive Entertainment. Βασίζεται στον υπερήρωα Batman και είναι συνέχεια του βιντεοπαιχνιδιού του 2009 **' και το δεύτερο βιντεοπαιχνίδι του franchise **'.

Η Rocksteady είχε ιδέες για συνέχεια όσο ανέπτυσσε του *Arkham Asylum*, ξεκινώντας την ανάπτυξη της ιστορίας τον Φεβρουάριο του 2009. Για την προώθηση του παιχνιδιού πέρασε ένα έτος και η Warner Bros. ξόδεψε πάνω από $10 εκατομμύρια, και το παιχνίδι κυκλοφόρησε μαζί με δύο μουσικούς δίσκους.

Το *Batman: Arkham City* κυκλοφόρησε σε PlayStation 3 και Xbox 360 στις 18 Οκτωβρίου του 2011. Έλαβε αναγνώριση από τους κριτικούς, με επαίνους για την ιστορία, τον σχεδιασμό των κοστουμιών και του κόσμου, και τον τρόπο μάχης του Batman. Ήρθε σε ισοπαλία με το *[[The Elder Scrolls V: Skyrim]]* για το καλύτερο παιχνίδι της χρονιάς στο Metacritic και έλαβε διάφορες διακρίσεις. Όπως και ο προκάτοχός του, θεωρείται ένα από τα καλύτερα βιντεοπαιχνίδια όλων των εποχών. Έχει πουλήσει πάνω από 12.5 εκατομμύρια αντίτυπα και έχει εισπράξει πάνω από $600 εκατομμύρια παγκοσμίως.

## Παραπομπές


## Εξωτερικοί σύνδεσμοι

* 

Κατηγορία:Βιντεοπαιχνίδια του 2011
Κατηγορία:Βιντεοπαιχνίδια δράσης περιπέτειας
Κατηγορία:Νικητές BAFTA (βιντεοπαιχνίδια)
Κατηγορία:Batman: Arkham
Κατηγορία:Βιντεοπαιχνίδια βασισμένα σε κόμικς της DC
Κατηγορία:Βιντεοπαιχνίδια με ντετέκτιβ
Κατηγορία:Βιντεοπαιχνίδια της Feral Interactive
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια με PhysX
Κατηγορία:Βιντεοπαιχνίδια της Warner Bros. Interactive Entertainment
Κατηγορία:Βιντεοπαιχνίδια του Wii U
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Σύνοδος των Βλαχερνών (1285)

Η **Σύνοδος των Βλαχερνών** ή **Σύνοδος της Κωνσταντινούπολης** ήταν σύνοδος της Ορθόδοξης Εκκλησίας, η οποία συνεκλήθη το 1285 στο Ανάκτορο των Βλαχερνών στην Κωνσταντινούπολη.

Προήδρευσαν ο Πατριάρχης Κωνσταντινουπόλεως Γρηγόριος Β΄ Κύπριος, ο Πατριάρχης Αλεξανδρείας Αθανάσιος Γ' και ο Αυτοκράτορας Ανδρόνικος Β΄ Παλαιολόγος. Σε αυτήν, ο Πατριάρχης Γρηγόριος παρουσίασε πραγματεία κατά του φιλιόκβε

Η σύνοδος αποκήρυξε την Ένωση των Εκκλησιών που αποφασίστηκε στη Σύνοδο της Λυών (1274) και καταδίκασε τον φιλοενωτικό Πατριάρχη Ιωάννη ΙΑ΄ Βέκκο.

## Παραπομπές


## Πηγές
* 
* 
* 

Βλαχερνων
Δημαρχείο Λευκωσίας

Το **Δημαρχείο [[Λευκωσία|Λευκωσίας]]** είναι ένα σύγχρονο κτίριο εντός της παλιάς Λευκωσίας το οποίο στεγάζει τις υπηρεσίες του δήμου Λευκωσίας. Οι εργασίες του κτηρίου άρχισαν το 2001 σε σχέδια του αρχιτεκτονικού γραφείου Irwin Kritioti.

Το κτίριο είναι τετραώροφο και είναι κτισμένο εντός του μεσαιωνικού αρχαιολογικού χώρου που βρίσκεται στο ιστορικό κέντρο της κυπριακής πρωτεύουσας. Οι εργασίες του νέου δημαρχιακού κτηρίου ξεκίνησαν το 2001, αλλά σταμάτησαν όταν στο χώρο εντοπίστηκαν μεσαιωνικές αρχαιότητες κυρίως της εποχής της φραγκοκρατίας.   μικρογραφία|αριστεράΑκολούθησε μια πενταετής παύση εργασιών, κατά τη διάρκεια της οποίας τα συνεργεία των αρχαιολόγων ανέσκαψαν σχεδόν ολόκληρη την περιοχή, όπου επρόκειτο να χτιστεί το οικοδόμημα, διενεργώντας μια «σωστική ανασκαφή» εντός της περιτειχισμένης πόλης. Αποκαλύφθηκαν θεμέλια και ερείπια ναών και άλλων κτηρίων. Μετά συζητήσεις  με τις αρμόδιες αρχές αποφασίστηκε ότι αυτές οι αρχαιότητες θα έπρεπε να διατηρηθούν.  

Οι οικοδομικές εργασίες συνεχίστηκαν μετά τις αναγκαίες τροποποιήσεις των αρχικών σχεδίων, ώστε να συνυπάρχει το νέο κτίριο με τα μνημεία του παρελθόντος. Οι αρχαιότητες που ανασκάφτηκαν, αναδείχθηκαν, είναι εν μέρει επισκέψιμες και αποτελούν μέρος ενός νέου αρχαιολογικού πάρκου.  

Στο κέντρο της κτιριακής σύνθεσης, που βρίσκεται στο πρώτο επίπεδο  πάνω από τις αρχαιότητες, βρίσκεται η κεντρική αίθουσα και χώρος πολλαπλών χρήσεων, ικανός να φιλοξενήσει 320 άτομα. Οι γυάλινοι τοίχοι επιτρέπουν τη νυχτερινή θέα των δραστηριοτήτων που λαμβάνουν χώρα στο εσωτερικό και δημιουργούν  ένα είδος «μαγικού φαναριού» μέσα στην καρδιά της πόλης.        

 
Το σύμπλεγμα του νέου δημαρχιακού μεγάρου αποτελείται από τρία κτήρια, απέναντι από τη βόρεια πλευρά βρίσκεται το Μουσείο Μοντέρνας Τέχνης αλλά και άλλες δημοτικές υπηρεσίες.            

## Παραπομπές


https://www.nicosia.org.cy/el-GR/informations/contact/48688/

https://www.alphanews.live/cyprus/apokleistikes-eikones-apo-neo-ktirio-toy-demarcheioy-leykosias-binteo

https://parallaximag.gr/architektoniki/to-entyposiako-diafano-dimarcheio-leykosias-syndyazei-to-monterno-me-tin-archaiologia

https://www.cy-arch.com/neo-dimarhio-lefkosias/
Καθολική Εκκλησία στη Δυτική Σαχάρα

alt=|thumb|Ο Καθεδρικός Ναός Αγίου Φραγκίσκου της Ασίζης, στο Λααγιούν
alt=|thumb|Ο Ναός Παναγίας Καρμήλου, στη Ντάχλα
Η **Καθολική Εκκλησία στη Δυτική Σαχάρα** αποτελεί μέρος της παγκόσμιας Καθολικής Εκκλησίας (ιδιαίτερα της Λατινικής Εκκλησίας), υπό την πνευματική ηγεσία του Πάπα στη Ρώμη.

## Ιστορία
Η Δυτική Σαχάρα είναι πρώην ισπανική αποικία και η καθολική πίστη εισήχθη μέσω της ισπανικής αποικιοκρατίας και της προηγούμενης πορτογαλικής εξερεύνησης. Πριν από την εγκατάλειψη της χώρας από την Ισπανία το 1975, υπήρχαν πάνω από 20.000 Καθολικοί Ισπανοί, οι οποίοι αποτελούσαν περίπου το 32% του συνολικού πληθυσμού πριν από τη Μαροκινή κατοχή.

Θρησκευτικώς, η Δυτική Σαχάρα είναι ένα από τα πιο ομοιογενή έθνη στον κόσμο. Οι εκτιμήσεις του The World Factbook αναφέρουν ότι ο αυτόχθονος πληθυσμός είναι εξ ολοκλήρου μουσουλμανικός. Η χριστιανική κοινότητα αποτελείται σε μεγάλο βαθμό από περίπου 260 ομογενείς Ισπανούς σε σχέση με έναν μόνιμο πληθυσμό άνω των 587.000 κατοίκων.

Δεν υπάρχουν επισκοπές στη χώρα, με ολόκληρο το κράτος να σχηματίζει μια ενιαία αποστολική νομαρχία, η οποία αρχικά διοικούνταν από την Αποστολική Νομαρχία της Ισπανικής Σαχάρας και του Ίφνι που ιδρύθηκε στις 5 Ιουλίου 1954. Αργότερα μετονομάστηκε σε Αποστολική Νομαρχία της Ισπανικής Σαχάρας στις 2 Μαΐου 1970 και στη συνέχεια ως Αποστολική Νομαρχία Δυτικής Σαχάρας στις 2 Μαΐου 1976. Από το 2014 υπάρχουν 2 ενορίες, 2 θρησκευτικοί ιερείς και 2 λαϊκά θρησκευόμενα μέλη.

Μόνο τρεις Αποστολικοί Νομάρχες έχουν επιβλέψει την επικράτεια από το 1954: ο Ευτύχιος Ερβίτι Μπαρθελόνα, από τις 19 Ιουλίου 1954 μέχρι τη συνταξιοδότησή του στις 6 Ιουλίου 1994, ο Ακάκιος Μπαλβουένα Ροδρίγεθ από τις 10 Ιουλίου 1994 μέχρι τη συνταξιοδότησή του το 2009, και ο Εκλεγμένος Αποστολικός Νομάρχης, Μάριος Λεόν Ντοράδο, διορισμένος από τον Πάπα Φραγκίσκο στις 24 Ιουνίου 2013, ο οποίος προηγουμένως ήταν Επικεφαλής της Αποστολικής Νομαρχίας.

## Αποστολικές Νομαρχίες
*  Καθολική Αποστολική Νομαρχία Δυτικής Σαχάρας

## Καθεδρικοί Ναοί
* Ισπανικός καθεδρικός ναός στο Ελ-Ααϊούν, Δυτική Σαχάρα (Καθολική Αποστολική Νομαρχία Δυτικής Σαχάρας)
* Ισπανικός καθεδρικός ναός στη Ντάχλα, Δυτική Σαχάρα https://commons.m.wikimedia.org/wiki/Αρχείο:Church_of_Dakhla.jpg

## Παραπομπές


## Εξωτερικοί σύνδεσμοι
*Η Αποστολική Νομαρχία Δυτικής Σαχάρας στο Catholic-Hierarchy.org

Κατηγορία:Καθολική Εκκλησία ανά χώρα
Ευτέρπη Κουτζαμάνη

Η **Ευτέρπη Κουτζαμάνη** (γενν.: Πολίχνιτος, 1949) είναι Ελληνίδα νομικός, πρώην εισαγγελέας του Αρείου Πάγου, και η πρώτη γυναίκα σε αυτήν τη θέση και νυν πρόεδρος του ΕΣΡ.

Γεννήθηκε και μεγάλωσε στον Πολίχνιτο Λέσβου. Το 1967 εισήχθη στη Νομική Σχολή του Αριστοτελείου Πανεπιστημίου Θεσσαλονίκης, από την οποία αποφοίτησε στις αρχές του 1972. Μετά την αποφοίτηση εγγράφηκε ως ασκουμένη δικηγόρος στον Δικηγορικό Σύλλογο Μυτιλήνης και έλαβε άδεια δικηγόρου Μυτιλήνης το 1974. Το επόμενο έτος έλαβε μέρος στον διαγωνισμό Εμμίσθων Παρέδρων και διορίστηκε στις 7 Οκτωβρίου 1975 έμμισθη πάρεδρος στην Εισαγγελία Πρωτοδικών Αθηνών. Είναι η πρώτη γυναίκα που εισήλθε στον εισαγγελικό κλάδο.

Τα επόμενα χρόνια υπηρέτησε σε εισαγγελίες πρωτοδικών σε πόλεις της περιφέρειας (Δράμα, Καλαμάτα, Σπάρτη) αλλά και στην Αθήνα στην Εισαγγελία Πρωτοδικών και αργότερα στην Εισαγγελία Εφετών. Το 2006 έγινε αντεισαγγελέας του Αρείου Πάγου, η πρώτη γυναίκα σε αυτή τη θέση. Το 2010 ορίστηκε πρόεδρος της Πενταμελούς Επιτροπής για τον έλεγχο των δηλώσεων «πόθεν έσχες» και άσκησε καθήκοντα μέχρι και την κατάργηση της παραπάνω Επιτροπής.

Κατά τη διάρκεια της εισαγγελικής της σταδιοδρομίας χειρίστηκε υποθέσεις όπως αυτή με το ριφιφί στην Τράπεζα Εργασίας και συμμετείχε στη δίκη της 17 Νοέμβρη σε δεύτερο βαθμό.

Στη 1 Αυγούστου 2013 επελέγη από το Υπουργικό Συμβούλιο στη θέση του εισαγγελέα του Αρείου Πάγου, από όπου και συνταξιοδοτήθηκε στις 30 Ιουνίου 2016. Είναι η πρώτη γυναίκα Εισαγγελέας που καταλαμβάνει αυτό το αξίωμα στην Ελλάδα.

Το Σεπτέμβριο του 2023 ανέλαβε καθήκοντα προέδρου στο Εθνικό Συμβούλιο Ραδιοτηλεόρασης.

## Παραπομπές


Κατηγορία:Εισαγγελείς του Αρείου Πάγου
Κατηγορία:Έλληνες νομικοί
Χρονικόν Ανθίμου

Με την ονομασία ***Χρονικόν Ανθίμου*** είναι γνωστό ένα ιστορικό έργο, μια *[[χρονογραφία]]*, η οποία αναφέρει ως συγγραφέα της κάποιον «Άνθιμο Αθηναίο», αλλά αποδείχθηκε ότι γράφηκε από τον Αθηναίο λόγιο Ιωάννη Μπενιζέλο. Ο πλήρης τίτλος του ήταν, σύμφωνα με πληροφορία του Μπυσόν, *Βιβλίον ιστορικόν περιέχον διαφόρους ιστορίας, συγγραφέν υπό εμού του ταπεινού Ανθίμου Αθηναίου...*, ενώ κατά τον Χοπφ ήταν *Βιβλίον ιστορικόν περιέχον διαφόρους ιστορίας / εσυγγράφη υπ' εμού του ταπεινού Ανθίμου Αθηναίου 1614 Νοεμβρίου 20*.

Μέρος της χρονογραφίας αυτής με τον τίτλο *Επιτομή περί της των Αθηνών πολιτείας* δημοσιεύθηκε το 1815 στη Βενετία από τον Χριστόφορο Περραιβό ως μέρος της *Ιστορίας του Σουλίου και της Πάργας* (τόμος Β΄, σσ. 95-177), χωρίς να αναφέρεται το όνομα του συγγραφέα.

Ο Αθηναίος αγωνιστής του 1821 και ιστοριογράφος Διονύσιος Σουρμελής στο βιβλίο του *Κατάστασις συνοπτική της πόλεως Αθηνών...* (1846) απεκάλυψε ότι ο συγγραφέας του χρονικού δεν ήταν ο «Άνθιμος», ούτε ο Περραιβός, αλλά ο Ιωάννης Μπενιζέλος. Δεν ταύτισε όμως την επιτομή του Περραιβού με το *Χρονικόν Ανθίμου*.

Το 1822 ο Κυριακός Πιττάκης αγόρασε το χειρόγραφο της χρονογραφίας, το οποίο απαρτιζόταν από 300 περίπου σελίδες τέταρτου σχήματος, και δημοσίευσε μέρος του έργου στην *Αρχαιολογική εφημερίδα* του 1853. Αργότερα, το 1869, ο Επαμεινώνδας Σταματιάδης δημοσίευσε ως προσθήκη στην πραγματεία του *Οι Καταλανοί εν τη Ανατολή : οις προσετέθη και ανέκδοτός τις χρονολογία των Αθηνών* μέρος του χρονικού (όπως υποδηλώνει και ο υπότιτλος), κυρίως το αναφερόμενο στην περίοδο μετά την άλωση των Αθηνών από τον Ομάρ.

Τελικώς ο συγγραφέας και λαογράφος Θεμιστοκλής Φιλαδελφεύς απέδειξε το 1900 ότι ο συγγραφέας του *Χρονικού του Ανθίμου* ήταν ο Ιωάννης Μπενιζέλος, ο οποίος, φοβούμενος τους Τούρκους, έγραψε το *Χρονικόν* με το ψευδώνυμο «Άνθιμος».

Το *Χρονικόν Ανθίμου* είναι πολύτιμο για τις ιστορικές πληροφορίες που παρέχει. Περιλαμβάνει στο πρώτο του μέρος την ιστορία της Αθήνας μέχρι την καταστροφή της το 1687 από τον Φραντσέσκο Μοροζίνι. Στο δεύτερο μέρος, υπό τη μορφή ημερολογίου τιτλοφορούμενου «Εφημερίδες», αναφέρει γεγονότα που καλύπτουν την περίοδο από το 1754 μέχρι το 1800.

## Παραπομπές


## Πηγές
* Δ. Κατηφόρη: το λήμμα «Ανθίμου Χρονικόν» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 657
* Θ. Φιλαδελφέως: *Ιστορία των Αθηνών*, Αθήναι 1902, τόμ. Β΄, σσ. 255 κ.ε.

Χρονικον Ανθιμου
Ανθιμου Χρον
Τερζόγλου

Το ελληνικό επώνυμο **Τερζόγλου**, που ετυμολογικώς προέρχεται από τις τουρκικές λέξεις *terzi* = ράφτης και *oğlan* = αγόρι, μπορεί να αναφέρεται σε κάποιο από τα παρακάτω πρόσωπα:

* Ειρήνη Τερζόγλου (γενν. 1979), αθλήτρια του στίβου (σφαιροβόλος)
* Κυριακή Τερζόγλου (γενν. 2003), διεθνής αθλήτρια της πετοσφαιρίσεως
* Νικόλαος Τερζόγλου (1881-1975), βουλευτής Θεσσαλονίκης και υφυπουργός
* Νίκος Τερζόγλου (1917-2006), αξιωματικός του ΕΛΑΣ και του ΔΣΕ, αποστρατευμένος με τον βαθμό του συνταγματάρχη
Ευτυχία Γιαννάκη

Η **Ευτυχία Γιαννάκη** είναι συγγραφέας αστυνομικών μυθιστορημάτων, παιδικών βιβλίων και σεναριογράφος. Γεννήθηκε στην Αθήνα το 1976. Έγινε γνωστή για τα αστυνομικά της μυθιστορήματα με πρωταγωνιστή τον Αστυνόμο Χάρη Κόκκινο. Έχει εκδώσει, με ψευδώνυμο, το μυθιστόρημα *Χάρντκορ* (Ωκεανίδα, 2000), που μεταφέρθηκε στον κινηματογράφο.

## Αστυνομικά μυθιστορήματα
Η Τριλογία της Αθήνας:

* Στο πίσω κάθισμα (Εκδόσεις Ίκαρος, 2016) 
* Αλκυονίδες μέρες (Εκδόσεις Ίκαρος, 2017)
* Πόλη στο φως (Εκδόσεις Ίκαρος, 2018)

Η Τριλογία του βυθού:

* Η νόσος του μικρού θεού (Εκδόσεις Ίκαρος, 2020)
* Στη φωλιά του ιππόκαμπου (Εκδόσεις Ίκαρος, 2021)
* Οι ναυαγοί του Αυγούστου (Εκδόσεις Ίκαρος, 2022)

## Παιδικά βιβλία
Σειρά: Πιτσιμπουίνοι - Τα πρώτα μου μυστήρια

* Μυστήριο στη Λίμνη Λαμπίκο (Εκδόσεις Ίκαρος, 2019)
* Εξαφάνιση στο Πίτσι Πίτσου (Εκδόσεις Ίκαρος, 2019)
* Το μεγάλο Πιτς Πάρτι (Εκδόσεις Ίκαρος, 2020)
* Έκρηξη στο Πιτσιτούμπο (Εκδόσεις Ίκαρος, 2022)
* Κάτι βρομάει στου Πίτσου (Εκδόσεις Ίκαρος, 2023)

## Θεατρικά έργα

* Τα Θηλαστικά. Μονόπρακτο που διακρίθηκε στο Εργαστήριο Νέων Θεατρικών Συγγραφέων και ανέβηκε στη σκηνή στο Ίδρυμα Μιχάλης Κακογιάννης σε σκηνοθεσία Γιώργου Λύρα (Ιούλιος 2017). Το κείμενο μεταφράστηκε στα αγγλικά και τυπώθηκε σε δίγλωσση έκδοση από την Ένωση Σεναριογράφων Ελλάδος.
* Υπέροχος Πόλεμος. Παρουσιάστηκε στο Θέατρο Μπιπ (Δεκέμβριος 2016 – Ιανουάριος 2017) σε σκηνοθεσία Τάσου Δαρδαγάνη.

## Σενάρια

* Ο Σκαραβαίος. Αστυνομική σειρά μυστηρίου αυτοτελών επεισοδίων που θα προβάλλεται στην Τηλεόραση του Alpha τον Φεβρουάριο του 2024.
* Hardcore, the movie (2004) 

## Συμμετοχές σε συλλογικούς τόμους

* Στον Ίσκιο του Βασιλιά | Εκδόσεις Κλειδάριθμος,  Διήγημα “Έλληνες Θεοί” (Νοέμβριος 2017)
* Ο Πρώτος Σταθμός | Εκδόσεις Μεταίχμιο, συλλογικός τόμος διηγημάτων με τον οποίο ο Αθήνα 9.84 συμμετείχε στη διοργάνωση “Αθήνα 2018 Παγκόσμια Πρωτεύουσα Βιβλίου”, Διήγημα “Εν τόπω χολερό” (Μάιος 2018)
* Δέκα διηγήματα για το Εικοσιένα | Εκδόσεις LiFObooks, Διήγημα “Νταλιάνα, τα κουμπούρια σου” (Μάρτιος 2021)

## Παραπομπές


Κατηγορία:Ελληνίδες συγγραφείς
Κατηγορία:Έλληνες σεναριογράφοι
Χειρομορφή

[δεξιά|μικρογραφία|240x240εσ| Διερμηνέας [Νοηματική γλώσσα|νοηματικής γλώσσας σε παρουσίαση. Οι δύο χειρομορφές είναι η επίπεδη δεξιά παλάμη και το διπλωμένο αριστερό χέρι.]]Στις νοηματικές γλώσσες, **χειρομορφή** (DEZ) είναι η  χαρακτηριστική μορφή που παίρνουν τα χέρια καθώς χρησιμοποιούνται για να σχηματίσουν νοήματα. Η χειρομορφή είναι ένα από τα πέντε στοιχεία ενός νοήματος, μαζί με τη θέση (TAB), τον προσανατολισμό (ORI), την κίνηση (SIG) και τα μη χειρονομικά στοιχεία. Οι διαφορετικές νοηματικές γλώσσες χρησιμοποιούν διαφορετικές χειρομορφές.

## Περιορισμοί
Οι πιθανές χειρομορφές χεριών περιορίζονται από διάφορους μηχανικούς και νευρικούς παράγοντες. Οι εξελικτικές δυνάμεις οδήγησαν στο να γίνονται ευκολότερα ή πιο φυσικά ορισμένες χειρομορφές από τον άνθρωπο. Αυτές οι τάσεις μπορούν να συνοψιστούν ως εξής:

# Το επιλεγμένο (εκτεταμένο) δάχτυλο είναι είτε ο αντίχειρας είτε ο δείκτης
# Τα γειτονικά δάχτυλα είναι κολλημένα
# Όλα τα δάχτυλα έχουν το ίδιο σχήμα

Μια μελέτη του 2022 για τις χειρομορφές διαπίστωσε ότι το 85,6% των χειρομορφές σε 33 νοηματικές γλώσσες συμμορφώνονται με αυτές τις βιολογικές τάσεις. Επιπλέον, βρέθηκαν 35 χειρομορφές οι οποίες αντιπροσωπεύονται στο 89,2% των 33 γλωσσών που εξετάστηκαν. Οι χειρομορφές που δεν συμμορφώνονταν με αυτές τις τάσεις είχαν κοινό δακτυλοσυλλαβισμό. Αυτό μπορεί να οφείλεται στο ότι ο δακτυλοσυλλαβισμός είναι αποτέλεσμα κουλτούρας και τυπικής εκπαίδευσης και δεν προκύπτει φυσικά.

## Στην αμερικανική νοηματική γλώσσα
Η Αμερικανική Νοηματική Γλώσσα χρησιμοποιεί 18 χειρομορφές για τα κοινά νοήματα, συν μερικές επιπλέον χειρομορφές για το δακτυλικό αλφάβητο.

Δεν εμφανίζονται όλες οι χειρομορφές σε κάθε προσανατολισμό, κίνηση ή τοποθεσία: υπάρχουν περιορισμοί.

## Δείτε επίσης
* Νοηματική γλώσσα

## Παραπομπές

Κατηγορία:Νοηματικές γλώσσες
Κατηγορία:Κωφότητα
Μπάρι Κίογκαν

Ο **Μπάρι Κίογκαν** (αγγλικά: Barry Keoghan, 17 Οκτωβρίου 1992) είναι Ιρλανδός ηθοποιός. Είναι γνωστός για τους ρόλους του στις ταινίες *[[Δουνκέρκη (ταινία)|Δουνκέρκη]]* (2017), *[[Ο θάνατος του ιερού ελαφιού]]* (2017), *[[Eternals (ταινία)|Eternals]]* (2021), *[[Τα πνεύματα του Ινισέριν]]* (2022) και *[[Saltburn]]* (2023). Έχει λάβει διάφορες διακρίσεις, περιλαμβάνοντας ένα Βραβείο Βρετανικής Ακαδημίας Κινηματογράφου μία υποψηφιότητα για Όσκαρ, δύο υποψηφιότητες για Χρυσές Σφαίρες.

## Προσωπική ζωή
Από το 2021 μέχρι το 2023 ήταν σε σχέση με την ορθοδοντική θεραπεύτρια Άλισον Κίρανς, με την οποία απέκτησε έναν γιο, τον Μπράντο (γενν. 2022).

Απο το 2023 μέχρι το 2024 ήταν σε σχέση με την τραγουδίστρια Σαμπρίνα Κάρπεντερ.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Κατηγορία:Βραβευμένοι με BAFTA Β' Ανδρικού Ρόλου
Saltburn

Το ***Saltburn*** είναι κωμική ταινία θρίλερ του 2023 σε σκηνοθεσία και σενάριο από την Έμεραλντ Φένελ. Πρωταγωνιστούν οι Μπάρι Κίογκαν, Τζέικομπ Ελόρντι, Ροζαμάουντ Πάικ, Ρίτσαρντ Ε. Γκραντ, Άλισον Όλιβερ και Άρτσι Μαντέκουε.

Το *Saltburn* έκανε πρεμιέρα στο Κολοράντο στις 31 Αυγούστου του 2023 και κυκλοφόρησε στις 17 Νοεμβρίου του 2023. Έλαβε θετικά σχόλια από τους κριτικούς και έλαβε διάφορες διακρίσεις, περιλαμβάνοντας υποψηφιότητες για δύο Χρυσές Σφαίρες και πέντε Βραβεία Βρετανικής Ακαδημίας Κινηματογράφου.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Μαύρη κωμωδία (ταινίες)
Κατηγορία:Αμερικανικές δραματικές κωμικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες της Amazon MGM Studios
Κατηγορία:Ταινίες σε παραγωγή Μάργκο Ρόμπι
Κατηγορία:Αμερικανικές κωμικές θρίλερ ταινίες
Κατηγορία:Αμερικανικές σατιρικές ταινίες
Κατηγορία:Βρετανικές ταινίες μαύρης κωμωδίας
Κατηγορία:Βρετανικές δραματικές κωμικές ταινίες
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Βρετανικές ψυχολογικές θρίλερ ταινίες
Κατηγορία:Βρετανικές σατιρικές ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες παραγωγής Warner Bros.
Άνθιμος Ολύμπιος

Ο **Άνθιμος Ολύμπιος** ήταν Επίσκοπος Ναυπακτίας και Ευρυτανίας από τις 26 Δεκεμβρίου 1852 μέχρι την ημέρα του θανάτου του, στις 2 Απριλίου 1881.

Ο Ολύμπιος γεννήθηκε στο χωριό Κρανέα Ελασσόνας περί το έτος 1800 και σπούδασε στην Ιερά Θεολογική Σχολή της Χάλκης. Κατόπιν, ως ιεροδιάκονος, διετέλεσε επί αρκετά έτη οικονόμος στη Ριζάρειο Σχολή των Αθηνών. Ανήμερα τα Χριστούγεννα του 1852 (6 Ιανουαρίου 1853 με το νέο ημερολόγιο) χειροτονήθηκε πρεσβύτερος από τον πρώην επίσκοπο Μεθώνης Μακάριο, και την επόμενη ημέρα εκλέχθηκε επίσκοπος Ναυπακτίας και Ευρυτανίας και χειροτονήθηκε στον Ιερό Ναό Αγίας Ειρήνης Αθηνών από τον Μητροπολίτη Σύρου και Τήνου Δανιήλ, συμπαραστατούμενο από τους Επισκόπους Οιτύλου Προκόπιο και Καλαβρύτων και Αιγιαλείας Βαρθολομαίο.

Κατά τη διάρκεια της επισκοπείας του εργάσθηκε για τη βελτίωση του επιπέδου του κλήρου της επισκοπής του. Συνέγραψε έργο για τη βυζαντινή μουσική, το οποίο όμως δεν σώζεται. Η βιβλιοθήκη του περιείχε 700 τόμους βιβλίων, κυρίως θεολογικών συγγραμμάτων και τη δώρισε στη Μονή Τατάρνας της Ευρυτανίας. Μετά από την ολοκληρωτική καταστροφή της παλαιάς μονής Τατάρνας το 1963 από καθίζηση (μια συνέπεια της δημιουργίας της τεχνητής Λίμνης Κρεμαστών), τα βιβλία της βιβλιοθήκης αυτής φυλάσσονται στο σχολείο του κοντινού χωριού Τριπόταμου Ευρυτανίας, μαζί με άλλα αξιόλογα είδη από το μοναστήρι.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 655

Ανθιμος Ολυμπ
Αγύρτης (έντομο)

Ο **αγύρτης** (λατινική και επιστημονική ονομασία *Agyrtes*) είναι γένος πρωτόγονων πτωματοφάγων σκαθαριών, που ανήκει στην ομώνυμη οικογένεια αγυρτίδες. Υπάρχουν τουλάχιστον 4 περιγραφέντα είδη στο γένος.

## Είδη
Σήμερα γίνονται ευρύτερα αποδεκτά τα εξής 5 είδη ως ανήκοντα στο γένος *Agyrtes*:

* *Agyrtes bicolor*, Laporte de Castelnau, 1840 — «αγύρτης ο δίχρους»
* *Agyrtes castaneus* (Fabricius, 1793) — «αγύρτης ο καστανόχρους»
* *Agyrtes longulus* (LeConte, 1859)
* *Agyrtes primoticus*, Scudder, 1900
* *Agyrtes similis*, Fall, 1937

## Παραπομπές

## Βιβλιογραφία
* 

Αγυρτης
Λυρόσωμα

Το **λυρόσωμα** (λατινική και επιστημονική ονομασία *Lyrosoma*) είναι γένος πρωτόγονων πτωματοφάγων σκαθαριών, που ανήκει στη μικρή οικογένεια αγυρτίδες. Υπάρχουν τουλάχιστον τρία είδη με υπάρχουσα επιστημονική περιγραφή για τα οποία γίνεται ευρύτερα αποδεκτό σήμερα ότι ανήκουν στο γένος *Lyrosoma*. Αυτά είναι τα εξής:

* *[[Lyrosoma chujoi]]*, Mroczkowski, 1959
* *[[Lyrosoma opacum]]*, Mannerheim, 1853 — «λυρόσωμα το σκοτεινό»
* *[[Lyrosoma pallidum]]*, Eschscholtz — «λυρόσωμα το ωχρό»

## Παραπομπές

## Βιβλιογραφία
* 

Λυροσωμα
Νεκρόφιλος (έντομο)

Ο **νεκρόφιλος** (λατινική και επιστημονική ονομασία *Necrophilus*) είναι γένος πρωτόγονων πτωματοφάγων σκαθαριών, που ανήκει στη μικρή οικογένεια αγυρτίδες. Υπάρχουν τουλάχιστον τρία είδη με υπάρχουσα επιστημονική περιγραφή για τα οποία γίνεται ευρύτερα αποδεκτό σήμερα ότι ανήκουν στο γένος *Necrophilus*. Αυτά είναι τα εξής:

* *[[Necrophilus hydrophiloides]]*, Guérin-Méneville, 1835 — «νεκρόφιλος ο υδροφιλοειδής»
* *Necrophilus pettiti*, Horn, 1880 — «νεκρόφιλος ο μικρός»
* *Necrophilus subterraneus* (Dahl, 1807) — «νεκρόφιλος ο υπόγειος»

## Παραπομπές

## Βιβλιογραφία
* 

Νεκροφιλος
Πτερόλομα

Το **πτερόλομα** (λατινική και επιστημονική ονομασία *Pteroloma*) είναι γένος πτωματοφάγων σκαθαριών, που ανήκει στη μικρή οικογένεια αγυρτίδες. Συναντάται στην Παλαιαρκτική και τη Νεαρκτική βιογεωγραφική Ζώνη, δηλαδή στις μη τροπικές περιοχές της Ασίας, σε όλη την Ευρώπη και στη Βόρεια Αφρική, καθώς και στη Βόρεια Αμερική (συμπεριλαμβανομένου του μεγαλύτερου μέρους του Μεξικού). Υπάρχουν εννέα είδη για τα οποία γίνεται ευρύτερα αποδεκτό σήμερα ότι ανήκουν στο γένος *Pteroloma*. Αυτά είναι τα εξής:

* *Pteroloma altaicum*, Nikolaev 1989
* *Pteroloma forsstromii* (Gyllenhal 1810)
* *Pteroloma koebelei*, Van Dyke 1928
* *Pteroloma kurosawai*, Nishikawa 2002
* *Pteroloma nebrioides*, Brown & W.J. 1933
* *Pteroloma nigromontanum*, Lafer 2002
* *Pteroloma plutenkoi* (Růžička & J. Schneider 1995)
* *Pteroloma rufovittatum* (Nakane 1955)
* *Pteroloma sibiricum*, Székessy 1935

## Παραπομπές


## Βιβλιογραφία
* 

Πτερολομα
Γιώργος Παπαστεφάνου

Ο **Γιώργος Παπαστεφάνου** (Αθήνα, 13 Μαΐου 1941) είναι Έλληνας ραδιοφωνικός και τηλεοπτικός παρουσιαστής και παραγωγός, δημοσιογράφος και στιχουργός.

## Βιογραφικά Στοιχεία
Γεννήθηκε στην Αθήνα, στις 13 Μαΐου 1941. Ως μαθητής φοίτησε στη Βαρβάκειο Σχολή και στη συνέχεια σπούδασε στη Νομική Σχολή Αθηνών.

Το αστικό οικογενειακό περιβάλλον στο οποίο μεγάλωσε συνέβαλε στην καλλιέργεια και την ευρυμάθειά του. Ο λόγιος και συγγραφέας Εμμανουήλ Κάσδαγλης, καθώς και ο συγγραφέας και λογοτέχνης Νίκος Κάσδαγλης, υπήρξαν θείοι του (πρώτοι εξάδελφοι της μητέρας του). Ο μεγάλος αδερφός του πατέρα του, στο Ηράκλειο της Κρήτης, υπήρξε ένας από τους επιστήθιους φίλους του Νίκου Καζαντζάκη, με τον οποίο κράτησε αλληλογραφία μέχρι το τέλος της ζωής του.

Από την παιδική του ηλικία άκουγε ραδιόφωνο, στην ηλικία των 12 ετών άρχισε να πηγαίνει στο θέατρο και στον κινηματογράφο, ενώ 15 ετών ήταν ήδη μέλος της Κινηματογραφικής Λέσχης. Παρότι μεγάλωσε με κλασική μουσική, το κοινό τον γνώρισε κυρίως από τη σχέση του με το λαϊκό τραγούδι, ενώ το όνομά του είναι συνδεδεμένο και με το Νέο Κύμα.

Σε ηλικία σχεδόν 19 ετών, τον Φεβρουάριο του 1960, ξεκίνησε η ενασχόλησή του με το Εθνικό Ίδρυμα Ραδιοφωνίας - ως μαθητευόμενος αρχικά και στη συνέχεια επαγγελματικά - μια ενασχόληση που σταμάτησε το 2011 στην ΕΡΤ.

## Παραπομπές


## Εξωτερικοί Σύνδεσμοι
# Μια φορά θυμάμαι - το κανάλι του Γ. Παπαστεφάνου στο Youtube

Κατηγορία:Έλληνες στιχουργοί
Κατηγορία:Έλληνες παρουσιαστές
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες τηλεπαρουσιαστές
Κατηγορία:Έλληνες ραδιοφωνικοί παραγωγοί
Γεώργιος Πρωτοπαπάς

Ο **Γεώργιος Πρωτοπαπάς** είναι Έλληνας επιχειρηματίας τεχνολογίας. Είναι ο ιδρυτής και διευθύνων σύμβουλος της Αμερικανικής εταιρείας ανάπτυξης λογισμικού τεχνητής νοημοσύνης Cavecrack. 

## Τεχνητή νοημοσύνη
Σε άρθρο του *[[Forbes]]* από τον επενδυτή *Christopher Steiner* επέκρινε την Apple για την επί χρόνια παραμέληση συντήρησης και ανάπτυξης του εικονικού βοηθού Siri, αντικατοπρίζοντας ευρύτερες ανησυχίες σχετικά με τη δέσμευση της εταιρείας περί προώθησης συστημάτων τεχνητής νοημοσύνης στο πλαίσιο των ραγδαίων εξελίξεων του κλάδου.

## Γενικές πληροφορίες
Έχει υπόβαθρο στο διαδικτυακό μάρκετινγκ.  Διαμένει στο Πάλο Άλτο της Σίλικον Βάλεϊ, Καλιφόρνια. 

## Παραπομπές
Θέση (νοηματική γλώσσα)

[δεξιά|μικρογραφία|240x240εσ| Διερμηνέας [Νοηματική γλώσσα|νοηματικής γλώσσας σε παρουσίαση. Η θέση είναι το μη κυρίαρχο χέρι.]]Στις νοηματικές γλώσσες, **θέση** είναι τα συγκεκριμένα σημεία που καταλαμβάνουν τα χέρια καθώς χρησιμοποιούνται για το σχηματισμό νοημάτων. Στην ορολογία του Στόκο η θέση είναι γνωστή ως TAB, συντομογραφία του λατινικού tabula. Η θέση είναι ένα από τα πέντε στοιχεία ή παραμέτρους ου σχηματίζουν ένα νόημα, μαζί με τη χειρομορφή (DEZ), τον προσανατολισμό (ORI), την κίνηση (SIG) και τα μη χειρονομικά στοιχεία. Ο ορισμός μιας συγκεκριμένης θέσης, όπως το στήθος ή το μηνίγγι του κεφαλιού, μπορεί να θεωρηθεί φώνημα. Διάφορες νοηματικές γλώσσες κάνουν χρήση διαφορετικών θέσεων. Με άλλα λόγια, διάφορες νοηματικές γλώσσες έχουν διαφορετικώ φωνήματα για τη θέση.

## Θέσεις στην αμερικανική νοηματική γλώσσα
Η αμερικανική νοηματική γλώσσα χρησιμοποιεί 12 θέσεις εκτός από τα ίδια τα χέρια: ολόκληρο το πρόσωπο/κεφάλι, το μέτωπο ή το φρύδι, τα μάτια ή τη μύτη, το στόμα ή το πιγούνι, το μηνίγγι, το μάγουλο ή το αυτί (η πλευρά του κεφαλιού), ο λαιμός, ο κορμός (από τους ώμους μέχρι τη μέση), το μπράτσο, τον αγκώνα ή το αντιβράχιο, το πίσω μέρος του καρπού και το εσωτερικό του καρπού. Επιπλέον, στα ασύμμετρα νοήματα που αρθρώνονται με τα δύο χέρια, το κυρίαρχο χέρι έρχεται σε επαφή με το μη κυρίαρχο χέρι, το οποίο στη συνέχεια χρησιμεύει ως η θέση του νοήματος. Ένα βόημα μπορεί επίσης να αρθρωθεί σε ουδέτερο χώρο, ο οποίος θεωρείται η προεπιλεγμένη θέση σε ορισμένα φωνολογικά μοντέλα νοηματικών γλωσσών.

## Παραπομπές

Κατηγορία:Νοηματικές γλώσσες
Προσανατολισμός (νοηματική γλώσσα)

[δεξιά|μικρογραφία|240x240εσ| Διερμηνέας [Νοηματική γλώσσα|νοηματικής γλώσσας σε παρουσίαση. Τα χέρια είναι το ένα απέναντι από το άλλο με τον εξής προσανατολισμό: το ένα είναι με την παλάμη προς τα πάνω, το άλλο με την παλάμη προς τα κάτω.]]
Στις νοηματικές γλώσσες, **προσανατολισμός** (ORI) είναι ο χαρακτηριστικός σχετικός βαθμός περιστροφής του χεριού κατά την άρθρωση του νοήματος. Ο προσανατολισμός είναι ένα από τα πέντε στοιχεία ενός νοήματος, μαζί με τη χειρομορφή (DEZ), τη θέση (TAB), την κίνηση (SIG) και τα μη χειρονομικά χαρακτηριστικά.

## Παραπομπές


Κατηγορία:Νοηματικές γλώσσες
Κίνηση (νοηματική γλώσσα)

[δεξιά|μικρογραφία|240x240εσ| Διερμηνέας [Νοηματική γλώσσα|νοηματικής γλώσσας σε παρουσίαση. Το ενεργό, χέρι μόλις έχει αγγίξει το παθητικό, επίπεδο χέρι.]]Στις νοηματικές γλώσσες, **κίνηση** είναι οι χαρακτηριστικές κινήσεις των χεριών που σχηματίζουν τα νοήματα. Στην ορολογία του Γουίλιαμ Στόκο η κίνηση ονομάζεται SIG, ως συντομογραφία της λέξης signation. Η κίνηση είναι ένα από τα πέντε στοιχεία ενός νοήματος — μαζί με τη χειρομορφή (DEZ), τον προσανατολισμό (ORI), τη θέση (TAB) και τα μη χειρονομικά χαρακτηριστικά. Διάφορες νοηματικές γλώσσες χρησιμοποιούν διαφορετικούς τύπους κίνησης. Ορισμένοι διακρίνουν την κίνηση από το "κράτημα" — νοήματα, ή μέρη νοημάτων, που περιλαμβάνουν κίνηση έναντι εκείνων που κρατούν τα χέρια ακίνητα.

## Κινήσεις στην αμερικανική νοηματική γλώσσα
Η αμερικανική νοηματική γλώσσα χρησιμοποιεί περίπου είκοσι κινήσεις. Αυτές είναι πλάγια κίνηση προς διάφορες κατευθύνσεις, στρίψιμο του καρπού (προς τα πάνω ή προς τα κάτω), κάμψη του καρπού, άνοιγμα ή κλείσιμο της παλάμης από ή σε διάφορες χειρομορφές, κύκλος, δίπλωμα των δακτύλων, προσέγγιση μιας θέσης, άγγιγμα, σταύρωμα ή χάδι, σύνδεση και αποχωρισμός ή εναλλαγή των δύο χεριών. Αυτά μπορεί να επαναληφθούν και να γίνουν μεγάλα ή μικρά και με διάφορους βαθμούς ταχύτητας, τραχύτητας και έντασης.

## Παραπομπές

Κατηγορία:Νοηματικές γλώσσες
Νταβίντ Κάρμο

Ο **Νταβίντ Μότα Βέιγκα Τεϊσέιρα Κάρμο** (πορτογαλικά: *[[Διεθνές Φωνητικό Αλφάβητο|dɐˈvið ˈkaɾmu]]*, 19 Ιουλίου 1999) είναι επαγγελματίας ποδοσφαιριστής από την Ανγκόλα, που αγωνίζεται ως αμυντικός για τον Ολυμπιακό.

Γεννημένος στο Αβέιρο της Ανγκόλας,ξεκίνησε την επαγγελματική του καριέρα στην Μπράγκα, το 2018, ενώ το 2021, κέρδισε μαζί της και το Κύπελλο Πορτογαλίας. Το 2022, πήρε μεταγραφή στην Πόρτο, έναντι 20 εκατομμυρίων ευρώ, κι έγινε η υψηλότερη μεταγραφή μεταξύ των πορτογαλικών συλλόγων. 

## Τιτλοι
**Μπράγκα**

* Κύπελλο Πορτογαλίας: 2020-21

**Πόρτο**

* Κύπελλο Πορτογαλίας: 2022-23
* Σούπερ Κάπ Πορτογαλίας: 2024

**Ολυμπιακός**

* ΟΥΕΦΑ Κόνφερενς Λιγκ: 2023-24
* Πρωτάθλημα Ελλάδας: 2024-25
* Κύπελλο Ελλάδας: 2024-25

**Πορτογαλία U19**

* Ευρωπαϊκό Πρωτάθλημα Ποδοσφαίρου Κ-19: 2018

## Παραπομπές


## Εξωτερικοί σύνδεσμοι
* ο Νταβίντ Κάρμο στο FPF

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Λίγκα 3 (Πορτογαλία)
Κατηγορία:Ποδοσφαιριστές Σπόρτινγκ Κλούμπε ντε Μπράγκα Β
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Παίκτες νικητές ΟΥΕΦΑ Κόνφερενς Λιγκ
Γάντι νοηματικής γλώσσας

**Γάντι νοηματικής γλώσσας** είναι μια ηλεκτρονική συσκευή που προσπαθεί να μετατρέψει τις κινήσεις μιας νοηματικής γλώσσας σε γραπτές ή προφορικές λέξεις. Ορισμένοι επικριτές τέτοιων τεχνολογιών υποστηρίζουν ότι αυτές οι δυνατότητες των γαντιών με τη χρήση αισθητήρων συνήθως υπερεκτιμάται ή παρεξηγείται, επειδή πολλές νοηματικές γλώσσες έχουν περίπλοκη γραμματική που περιλαμβάνει τη χρήση του νοηματικού χώρου και των εκφράσεων του προσώπου (μη χειρονομικά στοιχεία).

Η φορητή συσκευή περιέχει αισθητήρες που τρέχουν κατά μήκος των τεσσάρων δακτύλων και του αντίχειρα αναγνωρίζοντας κάθε λέξη, φράση ή γράμμα όπως εκφράζονται στη δεδομένη νοηματική γλώσσα. Αυτά τα σήματα αποστέλλονται στη συνέχεια ασύρματα σε ένα smartphone, το οποίο τα μεταφράζει σε προφορικές λέξεις με ρυθμό μία λέξη ανά δευτερόλεπτο.

Επιστήμονες στο UCLA, όπου αναπτύχθηκε ένα από πολλά περόμοια έργα, πιστεύουν ότι η καινοτομία θα μπορούσε να επιτρέψει την ευκολότερη επικοινωνία με τους κωφούς. «Ελπίζουμε αυτό να αποτελέσει έναν εύκολο τρόπο για όσους χρησιμοποιούν τη νοηματική γλώσσα να επικοινωνούν απευθείας με άτομα που δεν νοηματίζουν, χωρίς να χρειάζεται διερμηνέας», δήλωσε ο επικεφαλής ερευνητής Jun Chen.

Οι ερευνητές πρόσθεσαν επίσης αυτοκόλλητους αισθητήρες στα πρόσωπα των ανθρώπων που δοκίμασαν τη συσκευή -- ανάμεσα στα φρύδια τους και στη μία πλευρά του στόματός τους -- για να καταγράψουν μη χειρονομικά στοιχεία της γλώσσας.

Μια παρόμοια φορητή συσκευή κατασκευάστηκε από μαθήτριες στα Χανιά της Κρήτης στο πλαίσιο του πανελλήνιου διαγωνισμού Generation Next του Ιδρύματος Vodafone.

## Παραπομπές

Κατηγορία:Συσκευές εισόδου Η/Υ
Κατηγορία:Νοηματικές γλώσσες
Ευαγγελία (Λία) Αθανασούλα

Η **Ευαγγελία** (**Λία**) **Αθανασούλα** (γέννηση 1948) είναι ελληνίδα αστροφυσικός γνωστή για την ερευνητική της συνεισφοράς στη κατανόηση της δομής και δυναμικής γαλαξιών, ειδικά ραβδωτών σπειροειδών γαλαξιών, κυρίως διαμέσου των αριθμητικών προσομοιώσεων και σύγκριση αυτών με παρατηρησιακά δεδομένα.

## Εκπαίδευση και καριέρα
Η Αθανασούλα κατάγεται από την Κέρκυρα. Αποφοίτησε από το Πανεπιστήμιο Αθηνών το 1970 από το Τμήμα Φυσικής. Συνέχισε τις μεταπτυχιακές σπουδές της  στο Αριστοτέλειο Πανεπιστήμιο Θεσσαλονίκης, όπου έλαβε το  διδακτορικό της το 1974 υπό την επίβλεψη του Γεώργιου Κοντόπουλου. Ολοκλήρωσε και το Γαλλικό Doctorat d'État στο Πανεπιστήμιο της Franche-Comté το 1978. 

Εργάστηκε ερευνητικά, κατά της διάρκεια των διδακτορικών σπουδών της στο Εθνικό Κέντρο Επιστημονικής Έρευνας «Δημόκριτος» από το 1971 έως το 1974, στο  Αστεροσκοπείο Besançon το 1976 και από το 1978 έως το 1983, καθώς στο Ευρωπαϊκό Νότιο Αστεροσκοπείο το 1977. Το 1983 εντάχθηκε στο Laboratoire d'Astrophysique de Marseille, το οποίο αποτελεί εργαστήριο του Εθνικού Ινστιτούτου Επιστημών του Σύμπαντος CNRS της Γαλλίας και του Πανεπιστημίου Aix-Marseille . Συνταξιοδοτήθηκε το 2016.

## Αναγνώριση
Η Ακαδημία Αθηνών απένειμε στην Αθανασούλα το Βραβείο Φωτεινού τους το 2005,  και την εξέλεξε ως αντεπιστέλλον μέλος το 2020. Το 2011 της απονεμήθηκε  το Βραβείο Brouwer από το Division on Dynamical Astronomy της Αμερικανικής Αστρονομικής Εταιρείας,  και επίσης το 2020 εξελέγει ως AAS Legacy Fellow. 

## Παραπομπές


Κατηγορία:Αντεπιστέλλοντα μέλη της Ακαδημίας Αθηνών
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ελατήρ

Ο **ελατήρ** (λατινική-επιστημονική ονομασία *Elater*) είναι γένος σκαθαριών, που ανήκει στην ομώνυμη οικογένεια ελατηρίδες.

Η ονομασία του, από την αρχαία ελληνική λέξη *ἐλατήρ*, που σημαίνει εκείνον που ωθεί, οδηγεί μέσα (από όπου και η λέξη ελατήριο) και δόθηκε από τον Κάρολο Λινναίο. Οφείλεται στο ότι το σκαθάρι αυτό, όπως και τα περισσότερα άλλα γένη στην οικογένειά του, έχει ένα έμβολο στο πρόστερνό του, που όταν το σκαθάρι ασκήσει αρκετή δύναμη εισέρχεται απότομα σε μια αντίστοιχη εσοχή στο μεσόστερνο. Ως αποτέλεσμα, το έντομο ισιώνει με ένα «κλικ» το σώμα του ακαριαία και η ενέργεια που απελευθερώνεται είναι αρκετή ώστε να κάνει το σκαθάρι να αναπηδήσει, εκτινασσόμενο από το έδαφος στον αέρα, σαν να χρησιμοποιεί ένα ελατήριο. Αυτή η ιδιότητα έδωσε την ονομασία όχι μόνο του γένους και της οικογένειας, αλλά και της υποοικογένειας (*Elaterinae*), της υπεροικογένειας (*Elateroidea*), ακόμα και της ανθυπόταξης (*Elateriformia*) στην οποία ανήκει ο ελατήρ (η ανθυπόταξη περιλαμβάνει περισσότερα από 25.000 είδη εντόμων).

## Είδη
Το γένος *Elater* περιλαμβάνει σήμερα πολλά είδη, μεταξύ των οποίων είναι και τα εξής:

* *[[Elater abruptus]]*, Say, 1825 
* *[[Elater acutus]]* (Candèze, 1863) 
* *[[Elater asmodaius]]*, Wurst, 1994 
* *Elater ater* (Candèze, 1865) 
* *[[Elater decorus]]* (Germar, 1843) 
* *Elater dilaticollis* (Fairmaire, 1883) 
* *[[Elater ferrugineus]]*, Linnaeus, 1758 
* *Elater georgelewisi* (Suzuki, 1985) 
* *Elater lecontei* (Horn, 1871) 
* *Elater magnicollis* (Fleutiaux, 1918) 
* *Elater niponensis* (Lewis, 1894) 
* *Elater pinguis* (Horn, 1884) 
* *Elater riesei*, Schimmel, 2007 
* *Elater ruficollis* (Solier, 1851) 
* *Elater sakishimensis*, Ôhira, 1967 
* *Elater solskyi* (Suzuki, 1985) 
* *Elater splendens*, Gurjeva, 1974 
* *Elater tauricus* (Schwarz, 1897) 
* *Elater thoracicus* (Fleutiaux, 1918)

## Παραπομπές


## Εξωτερικοί σύνδεσμοι

* Ο ελατήρ στα *[[Wikispecies]]*

Ελατηρ
Άργκαϊλ (ταινία)

Το ***Άργκαϊλ*** (πρωτότυπος τίτλος: ***Argylle***) είναι κατασκοπική ταινία δράσης του 2024 σε σκηνοθεσία από τον Μάθιου Βον και σενάριο από τον Τζέισον Φακς. Πρωταγωνιστούν οι Χένρι Κάβιλ, Μπράις Ντάλας Χάουαρντ, Σαμ Ρόκγουελ, Μπράιαν Κράνστον, Κάθριν Ο' Χάρα, Ντούα Λίπα, Αριάνα ΝτεΜπόουζ, Τζον Σίνα και Σάμιουελ Λ. Τζάκσον.

Το *Άργκαϊλ* έκανε πρεμιέρα στις 24 Ιανουαρίου του 2024 και κυκλοφόρησε στις 2 Φεβρουαρίου του 2024, από τις Universal Pictures και Apple Original Films. Έλαβε αρνητικά σχόλια από τους κριτικούς και εισέπραξε $96.1 εκατομμύρια παγκοσμίως, έχοντας στοιχήσει $200 εκατομμύρια, με αποτέλεσμα να γίνει εισπρακτική αποτυχία. 

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2024
Κατηγορία:Αμερικανικές κωμικές ταινίες δράσης
Κατηγορία:Αμερικανικές θρίλερ ταινίες δράσης
Κατηγορία:Αμερικανικές κωμικές θρίλερ ταινίες
Κατηγορία:Αμερικανικές κατασκοπικές ταινίες
Κατηγορία:Βρετανικές κατασκοπικές ταινίες
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες σε σκηνοθεσία Μάθιου Βον
Κατηγορία:Ταινίες με μουσική σύνθεση Λορν Μπάλφε
Κατηγορία:Ταινίες σχετικά με γάτες
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στην Ελλάδα
Κατηγορία:Ταινίες γυρισμένες στο Λονδίνο
Κατηγορία:Ταινίες παραγωγής Universal Pictures
Κατηγορία:Ταινίες 4DX
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020